open-index/open-wikipedia-markdown huggingface dataset:
אפנון דופק מקודד דיפירנציאלי

**אפנון דופק מקודד דיפירנציאלי** (באנגלית: **Differential Pulse Code Modulation**, או בקיצור: **DPCM**) היא שיטה לייצוג דיגיטלי של אותות אנלוגיים.

שיטה זו מתבססת על העיקרון המרכזי של שיטת PCM: דגימה, כימות (קוונטיזציה) וקידוד. כאשר בשיטה זו מבצעים כימות על ההפרשים של ערכי הדגימות הסמוכות על מנת לשפר את מעבר המידע בצורה יעילה יותר (מכאן למעשה השם).
(בניגוד לשיטת PCM, בה הכימות מתבצע עבור ערכי הדגימות עצמם).

שיטה זו הומצאה על ידי קסיוס צ'פין קוטלר (באנגלית: Cassius Chapin Cutler), במעבדות בל בשנת 1950.

## הסבר
הרעיון המרכזי של שיטת DPCM הוא לכמת ולקודד את ההפרש בין דגימות סמוכות של אות אנלוגי.
רעיון זה מבוסס על העובדה שלעיתים קרובות קיימת קורלציה משמעותית בין הדגימות הסמוכות עבור אותות אנלוגיים. דבר זה מאפשר שימוש ביתירות ערכי הדגימות וכתוצאה מכך, להורדת קצב הנתונים.
שמאל|ממוזער|250x250 פיקסלים|מקודד ומפענח בשיטת DPCM על ידי ההפרש של 2 דגימות סמוכות

לשיטה זו קיימות 2 אפשרויות קידוד שונות, בהינתן דגימות האות האנלוגי:
* *אפשרות 1:* (חישוב ההפרש של הדגימות לאחר כימות) מבצעים כימות עבור ערכי הדגימות ומחשבים את ההפרש בין הדגימות הסמוכות.
* *אפשרות 2*: (חישוב ההפרש של הדגימות לפני כימות) מחשבים את ההפרש בין דגימות סמוכות ומבצעים כימות לגודל זה.

### דוגמה
נניח שהאות משתרע בתחום [8,8-] וולט, ונניח גם שהשינוי הצפוי בין 2 דגימות סמוכות קטן מ-1 וולט. כמו כן לרשותנו 5 סיביות המייצגים 32 רמות כימות. אם נשדר את ערכי הדגימות הרי שהמרווחים בין הרמות יהיו \frac{16}{32} = 0.5 וולט, מאידך אם יוקדשו אותן 32 רמות לשידור ההפרש, יהיה המרווח בין הרמות \frac{2}{32} = 0.06 וולט בלבד, ושגיאת הכימות תקטן בהתאם, וניתן לייצגה על ידי פחות סיביות ולהקטין בכך את רוחב הפס.

## עקרון החיזוי
במקלט משוחזרת הדגימה הנוכחית על ידי סיכום הערך הנקלט עם ערך הדגימה ששוחזרה מקודם.

ניתן להרחיב את הרעיון ובמקום לשדר את ההפרש בין הדגימה הנוכחית לקודמתה, לשדר את ההפרש בין הדגימה הנוכחית לחיזוי ערכה הצפוי על סמך מספר דגימות קודמות.

לדוגמה, אם הדגימות האחרונות הן:y_{n-3} = 3 y_{n-2} = 4 y_{n-1} = 5

אז סביר לחזות שהדגימה הבאה תהיה: \hat{y_n} = 6

ועדיף לשדר את ההפרש בין הערך האמיתי של הדגימה לבין הערך 6 ולא הערך 5.

השגיאה בין ערך הדגימה האמיתי לערך הדגימה הנחזה נקראת "שגיאת החיזוי".

## שיטות מתקדמות
קיימות גם שיטות ספרתיות מתקדמות כמו ADPCM ואפנון דלתא.

## ראו גם
* PCM
* משפט הדגימה של נייקוויסט-שאנון

## קישורים חיצוניים

קטגוריה:תורת הקודים
קטגוריה:אפנון
קטגוריה:עיבוד אותות
When a Woman

**When a Woman** (בעברית: **כשאישה**) הוא שיר שהוקלט על ידי הזמרת הקולומביאנית שאקירה, מתוך אלבום האולפן האחד עשר שלה, El Dorado.

כשהוציאה שאקירה את האלבום ב-26 במאי 2017, היא העלתה גרסת אודיו ליוטיוב. הווידאו זכה להצלחה רבה ונכון ליולי 2024, יש כ-5.3 מיליון צפיות. בספוטיפיי צבר השיר למעלה מ-14.5 מיליון השמעות.

## רקע וכתיבה
השיר נכתב על ידי שאקירה, קורטיס מקנזי, ג'ון מילס, ג'וליה מייקלס, מגנוס הויברג וג'סטין טרנטר, והוא הופק על ידי שאקירה, קשמיר קאט ומקנזי וצ'ירינו.

השיר נכתב כולו בשפה האנגלית והוא בין השירים הבודדים מתוך כל שלושה עשר השירים שבאלבום שכתובים בשפה זו, כששני השירים האחרים שכתובים בשפה זו הם "Coconut Tree" ו-"What We Said" (הגרסה האנגלית לשיר הצרפתי מהאלבום הנקרא "Comme moi", בשיתוף הזמר הצרפתי בלאק אם כשבגרסה זאת התארחה הלהקה האמריקאית !Magic). השיר הוא השיר ה-4 מהאלבום.

## ביקורות
אתר המוזיקה Idolator דירג את השיר במקום ה-10 ברשימת "50 שירי הפופ הטובים ביותר של שנת 2017", למרות שלא יצא כסינגל. בנוסף לכך, הם אמרו כי הוא מזכיר את "Chasing Shadows", שנכלל ב-Shakira, וגם את השיר "Men In This Town", שנכלל ב-She Wolf.

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
רומן זוזוליה

**רומן ויאצ'סלבוביץ' זוזוליה** (באוקראינית: **Роман В'ячеславович Зозуля**); נולד ב-17 בנובמבר 1989 בקייב) הוא כדורגלן עבר אוקראיני ששיחק בעמדת החלוץ.

## קריירה
זוזוליה החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה וב-2006 קודם לקבוצה הבוגרת. זוזוליה שיחק תחילה במסגרת קבוצת המילואים של דינמו, ולהרכב הקבוע של הקבוצה שובץ רק בעונת 2008/2009.
בשנת 2011 עבר לקבוצת דניפרו. בשנת 2016 עזב את דניפרו וחתם על חוזה לשלוש שנים בקבוצה הספרדית ריאל בטיס. בפברואר 2017 הושאל על ידי ריאל לקבוצת ראיו ואיקאנו.

## נבחרת
זוזוליה שיחק בכל שכבות הגיל של הנבחרות הלאומיות של אוקראינה. בנובמבר 2004 שיחק את משחקו הראשון בשורות נבחרת הנערים של אוקראינה, סה"כ שיחק בנבחרת הנערים 35 משחקים והבקיע 9 שערים. ב-2006 זומן לנבחרת הנוער של אוקראינה. זוזוליה שיחק בנבחרת הנוער במשך שנתיים.

מנבחרת הנוער המשיך לנבחרת הצעירה. הוא שיחק 23 משחקים, הבקיע 2 שערים. בשנת 2011 היה בסגל הנבחרת באליפות אירופה לנבחרות צעירות. הוא השתתף בכל 3 משחקי הנבחרת בטורניר.

בנבחרת הלאומית של אוקראינה משחק זוזוליה מאז אוקטובר 2010. משחקו הראשון במדי הנבחרת היה משחק ידידות מול  - במהלך המשחק הוא הבקיע את שערו הראשון בנבחרת. זוזוליה היה בסגל נבחרת אוקראינה ליורו 2016. הוא השתתף בכל שלושת משחקי הנבחרת בתחרות.

במאי 2017 הודיע על פרישה מהנבחרת.

## תארים
* אליפות אוקראינה : 2008/2009

## קישורים חיצוניים

קטגוריה:כדורגלנים אוקראינים
קטגוריה:חלוצי כדורגל אוקראינים
קטגוריה:קייב: כדורגלנים
קטגוריה:כדורגלני דינמו קייב
קטגוריה:כדורגלני נבחרת אוקראינה
קטגוריה:כדורגלני דניפרו
קטגוריה:כדורגלני ריאל בטיס
קטגוריה:כדורגלני ראיו ואייקאנו
קטגוריה:כדורגלני אלבסטה
קטגוריה:כדורגלני יורו 2016
קטגוריה:אוקראינים שנולדו ב-1989
יצחק גנירם

**יצחק (אקל'ה) גנירם** (23 באפריל 1945 – 28 באפריל 2016) היה מראשוני המתנחלים ביישוב היהודי בחברון, ממקימי בית ספר שדה כפר עציון ,מראשוני המתיישבים ברמת הגולן וחבר ארגון הטרור המחתרת היהודית.

## ביוגרפיה
למד בישיבת מרכז הרב. נמנה עם ראשוני המתנחלים בחברון, ובהמשך נמנה עם ראשוני המתיישבים ברמת מגשימים.

כחבר המחתרת היהודית לקח חלק בתכנון ההתנקשות בראשי הערים הפלסטינים, והשתתף בחוליה שהצמידה מטען חבלה. לקח חלק בפיגוע במכללה האסלאמית בחברון, ובתכנון וביצוע פיגועים נוספים.

באפריל 1984 נעצר יחד עם יתר חברי המחתרת היהודית. הוא הועמד לדין, הורשע בהריגה ובשלל עברות נוספות, ונידון לשבע שנות מאסר בפועל ועוד שלוש שנות מאסר על תנאי.. הוא שוחרר מהכלא באפריל 1988, לאחר שריצה שני שלישים ממאסרו וקיבל חנינה מנשיא המדינה, חיים הרצוג.

בשנותיו הרבות ברמת מגשימים עסק בחקלאות ובלימוד תורה. בשנותיו האחרונות התגורר בעיר העתיקה בירושלים.
נפטר בכ' בניסן ה'תשע"ו והובא לקבורה בהר המנוחות בירושלים.

בנו, הרב מרדכי גנירם, כיהן כראש ישיבת חומש וראש ישיבת הר שלום.

## קישורים חיצוניים
* 
* 
* 

## הערות שוליים

קטגוריה:חברי המחתרת היהודית
קטגוריה:מורשעים בהריגה בישראל
קטגוריה:ישראלים שקיבלו חנינה
קטגוריה:בוגרי ישיבת מרכז הרב
קטגוריה:מייסדי התנחלויות
קטגוריה:רמת מגשימים: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1945
קטגוריה:ישראלים שנפטרו ב-2016
Perro Fiel

**Perro Fiel** (באנגלית: **Faithful Dog**, ובעברית: **כלב נאמן**) הוא סינגל של הזמרת הקולומביאנית שאקירה, בשיתוף הזמר הפאורטו ריקאני ניקי ג'אם, מתוך אלבומה האחד עשר, El Dorado. שיתוף פעולה זה הוא שיתוף הפעולה הראשון בין השניים. השיר יצא לאור ב-15 בספטמבר 2017, כסינגל השלישי והאחרון מתוך האלבום.

לפני כן כבר במאי באותה שנה, העלתה שאקירה תמונה המכילה את השיר לערוץ היוטיוב שלה.

במצעדים זכה השיר להצלחה רבה, ועוד לפני שיצא כסינגל רשמי מן האלבום הצליח השיר להגיע למקום השלישי במצעד הספרדי.

## השיר
מיד לאחר הוצאת האלבום, אתרים רבים כתבו ביקורות ארוכות על האלבום ובנוסף גם על השיר. הביקורות היו טובות לגבי שניהם כאשר שיבחו רבות את שיתוף הפעולה של שאקירה עם ג'אם.

בערב השקתו של אלבומה האחד עשר El Dorado, עלתה לבמה שאקירה ושרה את השיר ביחד עם ג'אם. מאוחר יותר היא צייצה שהיא התרגשה מאוד מההופעה ומהשקתו של האלבום והודתה לכולם. השיר הוא השיר השישי מן האלבום.

## וידאו קליפ
הווידאו קליפ הרשמי שיצא לסינגל הועלה לערוץ ה-Vevo של הזמרת ב-15 בספטמבר 2017. תחילה, חסמה הזמרת את הסרטון ביוטיוב, והפכה אותו לסרטון לא רשום, דבר אשר פגע לה במונה הצפיות. לאחר מכן בצהריי אותו יום, היא העלתה אותו בצורה רשמית כך שהוא היה חשוף לכל הקהלים. בקליפ מופיע הזמר הלטיני ניקי ג'אם.

בתחילת הקליפ ניתן לראות את שאקירה כשגופה צבוע בצבע זהב, עם שמלה אדומה ואותה אוחזת בשלושה כלבים. לאחר מכן מגיח ג'אם ובעצם מתחיל לשיר את השיר. לאורך כל הקליפ ניתן לראות את השניים רוכבים על אופנועים, אנשים שמנגנים בכינורות וכולי.

בפרק זמן של 24 שעות, מונה הצפיות של הווידאו קליפ עמד על למעלה מ-5 מיליון צפיות, ונכון למרץ 2020, מונה הצפיות של הקליפ עומד על כ-765 מיליון צפיות, ובכך הפך לקליפ השמיני של שאקירה שעשה זאת.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי שאקירה
קטגוריה:שירי ניקי ג'אם
קטגוריה:שירים בספרדית
קטגוריה:שירים שנכתבו על ידי ניקי ג'אם
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירי רגאטון
קטגוריה:שירי פופ לטיניים
קטגוריה:שירי יהלום במקסיקו
תמנון הווריד

**תְּמָנוּן הווריד** (או: **תמנון הקוקוס**; שם מדעי: *Amphioctopus marginatus*) הוא מין של תמנון ממשפחת התמנוניים המצוי בימים טרופיים רדודים במזרח האוקיינוס השקט, בעיקר סביב החופים של אינדונזיה ושל אוסטרליה. תמנון זה ידוע בעיקר במנהגו להסתתר בתוך קליפות של פרי הקוקוס.
## מאפיינים
אורכו 8 סנטימטרים בממוצע ואורך זרועותיו הוא 15 סנטימטרים. תמנון הווריד יודע להחליף צבעים במהירות, אך בדרך כלל צבעו אפור בהיר, כצבע קרקעית הים. על גופו ישנם סיעופים דמויי-ורידים, ומכאן שמו. התמנון מסתתר באזורים רדודים ומחפש קונכיות כדי להסתתר בתוכן מטורפים, בהן הוא יוצר לעצמו בית. שמו השני, תמנון הקוקוס, קיבל את שמו מכיוון שנצפה משתמש גם בקליפות קוקוס כדי לבנות לעצמו מחסה.

התמנון מסתתר בקליפה או בקונכייה ומחפש טרף קטן כמו סרטנים וחסילונים, אותם הוא תופס עם 8 זרועותיו המלופפות. התמנון מציג התנהגות יוצאת דופן נוספת - הליכה על שתיים מרגליו על אדמת הים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תמנוניים
קטגוריה:בעלי חיים משתמשי כלים
קטגוריה:בעלי חיים באוקיינוס השקט
קטגוריה:בעלי חיים שתוארו ב-1964
ננט ברגן

**ננט דיאז ברגן** (באנגלית: **Nanette Diaz Barragán**; נולדה ב-15 בספטמבר 1976) היא פוליטיקאית אמריקאית חברת המפלגה הדמוקרטית המכהנת כנציגת המחוז ה-44 של קליפורניה בבית הנבחרים של ארצות הברית.

## ביוגרפיה
ברגן נולדה בהרבור סיטי שבקליפורניה. היא הצעירה מבין 11 ילדים להורים שהיגרו לארצות הברית ממקסיקו. אמה הייתה פועלת בבית חרושת ואביה מתקן טלוויזיות. ב-1998, בתקופת נשיאותו של ביל קלינטון עבדה בבית הלבן במשרד הקישור לקהילות המיעוטים, לאחר מכן עבדה בארגון ה-NAACP.

בשנת 2000 סיימה תואר ראשון באוניברסיטת קליפורניה בלוס אנג'לס ובשנת 2005 סיימה תואר JD במשפטים מאוניברסיטת דרום קליפורניה. היא שימשה עוזרת לשופט בית המשפט העליון של קליפורניה והתמחתה במשרד התובע הכללי של מרכז קליפורניה. לאחר הלימודים עבדה במשרד עורכי הדין Latham & Watkins ובמשרד AlvaradoSmith APC. במהלך הבחירות לנשיאות ארצות הברית 2012 התנדבה במטה הבחירות של ברק אובמה כחלק מצוות הסיוע המשפטי.

בשנים 2013–2015 כיהנה כחברת מועצה בעיר הרמוסה ביץ' בקליפורניה, ופעלה בהצלחה למניעת קידוחי נפט באזור העיר ומפרץ סנטה מוניקה.

בנובמבר 2016 נבחרה לנציגת המחוז ה-44 של קליפורניה בבית הנבחרים של ארצות הברית והושבעה לתפקידה בינואר 2017. בנובמבר 2018 נבחרה לתקופת כהונה נוספת. היא מכהנת בוועדת ביטחון הפנים ובוועדת המשאבים הטבעיים.

## קישורים חיצוניים

* 

* ננט ברגן באתר בית הנבחרים
* ביוגרפיה באתר הבחירות של ננט ברגן
* 

קטגוריה:אמריקאים ילידי קליפורניה
קטגוריה:חברות בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:בוגרות אוניברסיטת דרום קליפורניה
קטגוריה:בוגרי בית הספר למשפטים באוניברסיטת דרום קליפורניה
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
ברווז באיקל

**ברווז באיקל** (שם מדעי: *Sibirionetta formosa*) הוא מין של ברווז החי במזרח אסיה ובעיקר בסיביר. הוא מגיע עד לקמצ'טקה במזרח ומצוי גם ביפן, סין, קוריאה הצפונית, קוריאה הדרומית, טאיוואן וווייטנאם. מין זה נחשב לפי חוקרים רבים למין היחידי בסוג *Sibirionetta*, לאחר שהועבר מהסוג ברווז.

## מאפיינים
אורכו של ברווז באיקל 39-43 ס"מ ומשקלו 500 גרם. לברווז לחיים צהובות המתוחמות בפסים לבנים ומאחורי האוזן עור ירוק. הכיפה והמקור שחורים והחזה ורוד מנוקד. הנקבות לעומת הזכרים המפוארים חיוורות ובעלות נוצות חומות-אדמדמות. מזכיר במראהו את השרשיר המצוי אך צבעוני יותר.

להקת הברווזים מצויה בקיץ בין הבריכות והנהרות שבטונדרה הסיבירית או ביצות בגדות היערות ונודדת דרומה בחורף לעבר אזורים נמוכים וחמימים יותר. 

בעבר הברווזים נמצאו בסכנת הכחדה עקב ציד כבד אך כיום הם מינים מוגנים והאוכלוסייה שוב גדולה. בדיקה שבוצעה ב-2010 מצאה 1.07 מיליון פרטים.

## קישורים חיצוניים

## הערות שוליים

מרכז|ממוזער|400px|ברווזי באיקל בדרום קוריאה

קטגוריה:טקסונים שתוארו בידי יוהאן גוטליב גאורגי
קטגוריה:ברווזים מצויים
קטגוריה:עופות יחידים בסוגם
קטגוריה:קוריאה הדרומית: עופות
קטגוריה:קוריאה הצפונית: עופות
קטגוריה:סיביר: עופות
קטגוריה:פאונת מים מתוקים ברוסיה
קטגוריה:בעלי חיים שתוארו ב-1775
חרומף זהוב

**חֲרוּמַף זהוב** (שם מדעי: *Rhinopithecus roxellana*) הוא מין של קוף ממשפחת קופים בעלי זנב המצוי בטבע רק ברפובליקה העממית של סין.
## מאפיינים
חרומף זהוב הוא קוף קטן שאורכו 48–68 סנטימטרים ומשקלו 11–12 קילוגרם. קופים אלה בעלי פרווה זהובה ובעלי פנים קטנות בעלות אזור עיניים כחול, אף קטן וסלוד ושפתיים גדולות לבנות. האוזניים קטנות וכמעט ולא נראות והעיניים שחורות. קופים אלה יכולים לקפץ לגובה רב והם בעלי פרווה עבה העוזרת להם להתמודד עם הקור. הזכרים גדולים יותר מהנקבות.

בניגוד לרוב הקופים, החרומפים אוהבים אזורים קרים שנמצאים במרכז סין, בגבהים 1,500–3,400 מטרים מעל פני הים. הם חיים באזור היערות ההרריים של סין ויכולים לעלות למעלה עד לקו העצים. הם שורדים על ידי אכילה של קליפת עצים ואכילת חזזיות. בקיץ הם ניזונים גם מעלים, פרחים ופירות. תזונתם צמחונית לגמרי.

הם עלולים להיטרף על ידי טורפים המצויים באזורי ההר של סין ובעיקר מנץ גדול, ממנו הם נשמרים בין סבכי העצים הנמוכים. טורפים נוספים הם עיט זהוב, דול מצוי, זאב, נמר וחתול זהוב אסייתי.

החרומפים מצויים בסכנת הכחדה עקב פגיעה באזור מחייתם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1870
קטגוריה:טקסונים שתוארו בידי אלפונס מילנה-אדוארד
קטגוריה:קולובים
קטגוריה:סין: מינים אנדמיים
קטגוריה:סין: יונקים
חברת הביטוח הממלכתית הרוסית

**חברת הביטוח הממלכתית הרוסית** (ברוסית: **Российская государственная страховая компания**, בקיצור **Росгосстрах**, נהגה *רוסגוסטראך*) היא חברת ביטוח רוסית. עם יותר מ-25 מיליון לקוחות פרטיים ועסקיים, החברה נחשבת לחברת הביטוח הגדולה ביותר ברוסיה. 

החברה הייתה במשך שנים המממנת הראשית של ליגת העל הרוסית בכדורגל.

## קישורים חיצוניים
 
*
 

 
קטגוריה:חברות ביטוח
קטגוריה:חברות ממשלתיות ברוסיה
סניף הדואר התת-מימי בריסור

[ממוזער|[סמלילו של סניף הדואר התת-מימי, רייסור]]
**סניף הדואר התת-מימי בריסור** (נורווגית: *Risør Undervannspostkontor*) הוא סניף דואר שנבנה על ידי שימוש בפעמון צלילה, שהוקם כאתר תיירות, וממוקם על קרקעית הים בריסור, עיירה קטנה בחוף הנורווגי הדרומי. הסניף מורשה על ידי מערכת הדואר הנורווגית כסניף דואר מהימן, הרשאי לאסוף ולטפל במכתבים. הוא סניף הדואר התת-מימי ה"יבש" היחיד בעולם; סניפי דואר תת-מימיים אחרים פועלים בסביבה רטובה. הסניף פעיל במהלך חודשי הקיץ, היות שתקופה זו עולה בקנה אחד עם עונת התיירות, כמו גם עם מזג-האוויר החם יותר.

## היסטוריה
ממוזער|משרד הדואר במהלך ההשקה.
ביוזמת מועדון הצלילה המקומי, סניף הדואר התת-מימי הוקם ב-4 ביוני 2004. הוא מוקם בעומק של 4 מטרים ליד מזח שתוכנן להתאים לספינות גדולות, מזח אשר גם משמש משכן לאקווריום המקומי.

מספר המכתבים פחת אחרי מספר שנים. כיון שהעבודה (והעלות) הכרוכה בתפעול משרד הדואר החלה לתת את אותותיה, הוחלט על סגירת המשרד, והעונה של שנת 2011 הייתה אמורה להיות האחרונה בשירות. עם זאת, מועצת התיירות העירונית ועסקים מקומיים הציעו את תמיכתם, ושכנעו את הצוללנים להמשיך את המסורת.

מפתיחתו ב-2004 עד 2011, מנהל סניף הדואר התת-מימי היה האקון סנדוויק; מ-2012 והלאה טור ביורן הפך לאחראי. שניהם חברים במועדון הצלילה המקומי. חברים נוספים תרמו גם כן מעת לעת.

## מבנה
סניף הדואר הוא מעיין פעמון צלילה שנבנה מפיברגלס, ומלא באוויר, כך שהדואר נשאר יבש. המבנה מעוגן לתחתית על ידי משקולת של חמישה טון.

## פעילות
מבקרים יכולים לשלוח את הדואר שלהם בתיבת דואר שעל המזח המרוקנת פעמיים עד שלוש בשבוע.
 הדוור לוקח את הדואר לסניף הדואר באמצעות שקית אטומה למים. בפנים, הדואר מבויל לפני שהוא חזר לפני השטח, אז הוא מוכנס לתפוצה הרגילה של הדואר.

## דואר שנשלח
ממוזער|מנהל הדואר, האקון סנדביק מבייל גלויות.
הרישומים נשמרים על ידי מנהל הדואר, המפרט את מספר הגלויות והמכתבים שנשלחו דרך סניף הדואר התת-מימי. בנוסף ל-266 "בקבוקים" (אותם ניתן לרכוש באקווריום), ההקפים הם כדלהלן:
* 2004: 5,010
* 2005: 1,388
* 2006: 802
* 2007: 954
* 2008: 647
* 2009: 362
* 2010: 530
* 2011: 320
* 2012: 370

## תמונות

File:20040529 Risor UVP Ferdig.jpg|סניף הדואר במקומו על המזח.
File:20040809 UVP H undervann 3.jpg|משרד הדואר מתחת למים.
File:20040809 UVP Haakon undervann 2.jpg|מנהל הדואר האקון סנדוויק מתחת למים.
File:20060603 UVP Sturle Tore venter.jpg|צוללנים בהיכון לשיגור.


## קישורים חיצוניים

* המועדון התת-מימי רייסור - משרד הדואר
* המועדון התת-מימי רייסור - גלריית תמונות

## הערות שוליים

קטגוריה:נורווגיה: תיירות
קטגוריה:דואר
Maltego

ממוזער|גרף שנוצר בכלי Maltego  - CaseFile
**מלטגו** (אנגלית: **Maltego**) הוא כלי המשמש למודיעין ולזיהוי פלילי. הכלי נכתב בשפת Java ופותח על ידי חברת Paterva.

ל-Maltego ספריה של טרנספורמציות לגילוי נתונים ממקורות גלויים, ויזואליזציה של מידע בתבנית גרף המתאימה לניתוח קישורים וכריית נתונים.

המיקוד הבסיסי של הכלי הוא ניתוח היחסים בין העולם האמיתי: אנשים, קבוצות, אתרי אינטרנט, רשתות, תשתיות אינטרנט ושיתופי פעולה עם שירותים מקוונים כגון פייסבוק וטוויטר.

התוכנה כלולה בקאלי של לינוקס.

## גרסאות
ל-Maltego זה מספר גרסאות:
* **Maltego XL** - גרסה זו מתאימה לאנשים שעובדים עם מסות גדולות של מידע.

* **Maltego Classic** - הגרסה המסחרית הרגילה של Maltego. כוללת גישה אל מאגרי מודיעין ומאפשרת שימוש בכלים לאיסוף מידע ומחקר.

* **Maltego CE** - המהדורה הקהילתית של Maltego. זמינה ללא תשלום לאחר רישום.

* **CaseFile** - כלי זה מאפשר אנליסטים לבחון קישורים בין נתונים.

## ראו גם
* ניתוח מידע
* סורק פגיעות
* רחרחן
* חקירת פשעי מחשב

## קישורים חיצוניים
* 
* האתר הרשמי של חברת Paterva ''''''
* הרשמה באתר Panterva והורדת Maltego CE ''''''

קטגוריה:מידע
קטגוריה:לוחמה קיברנטית
וילהלמינה קרולינה, נסיכת דנמרק

**וילהלמינה קרולינה, נסיכת דנמרק** (דנית: **Louise af Danmark**; 10 ביולי 1747 – 14 בינואר 1820), הייתה בתו של פרדריק החמישי, מלך דנמרק ואשתו של וילהלם הראשון, הנסיך הבוחר מהסן.

## ביוגרפיה
וילהלמינה קרולינה נולדה ב-10 ביולי 1747 בארמון כריסטיאנסבורג שבקופנהגן, לפרדריק החמישי, מלך דנמרק וללואיז, נסיכת בריטניה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך.

ב-1 בספטמבר 1764 התחתנה וילהלמינה קרולינה עם בן דודה וילהלם, רוזן הנאו, אחד השליטים העשירים ביותר של התקופה. בתחילה היו נישואי השניים מאושרים מאוד, אולם בהמשך החל וילהלם לבגוד בה בקביעות. בשנת 1785 מת חמיה פרידריך השני, רוזן הסן-קאסל, ובעלה עלה לשלטון במקומו כ**וילהלם התשיעי, רוזן הסן-קאסל**. בשנת 1803 קיבל בעלה את התואר וילהלם הראשון, הנסיך הבוחר מהסן, תואר שנשמר בידי וילהלם אף לאחר פירוק האימפריה הרומית הקדושה.

בשנת 1806 נכבשה הנסיכות על ידי נפוליאון, ובני המשפחה ברחו אל גיסה קרל, נסיך הסן-קאסל בשלזוויג, ולאחר מכן עברה וילהלמינה קרולינה להתגורר אצל בתה קרולינה אמליה, נסיכת הסן-קאסל בגותה. בשנת 1813 חזרו בני המשפחה לקאסל, וב-14 בינואר 1820 מתה וילהלמינה קרולינה בביתה.

## משפחתה
ב-1 בספטמבר 1764 התחתנה וילהלמינה קרולינה עם וילהלם הראשון, הנסיך הבוחר מהסן, ממנו נולדו לה 4 ילדים:
* מריה פרדריקה מהסן-קאסל (1768–1839), התחתנה עם אלכסיוס פרידריך כריסטיאן, דוכס אנהלט-ברנבורג
* קרולינה אמליה מהסן-קאסל (1771–1848), התחתנה עם אוגוסט, דוכס סקסוניה-גותה-אלטנבורג
* פרידריך (1772–1784)
* וילהלם השני, הנסיך הבוחר מהסן (1777–1847)

## אילן יוחסין

## קישורים חיצוניים

* 

קטגוריה:נסיכות דניות
קטגוריה:ילידות 1747
קטגוריה:נפטרות ב-1820
בריקון

**בריקון** (שם מדעי: *Brycon*) הוא סוג של דגים טרופיים ממשפחת החריתיים שבסדרת החריתאים.

מיני דג זה נפוצים בנהר האמזונאס וכן בביצת הפנטנל. כמה מינים חיים גם באמריקה המרכזית ובמקסיקו והם מזכירים במראם דגי טרוטה אף שאינם קרובים להם. הם מכונים לעיתים "טרוטות דרום-אמריקאיות".

רבים ממינים אלה חיים בלהקות גדולות השוחות ביערות הגשם הלחים תחת עצי פרי. כשפירות בשלים נופלים למים הלהקות מתנפלות עליהם במהירות, ובכמה אזורים מנצלים דייגים התנהגות זו. אלו דגי מאכל פופולריים בכמה ממדינות אמריקה הדרומית.

## מינים

## קישורים חיצוניים

קטגוריה:בעלי חיים שתוארו ב-1844
קטגוריה:טקסונים שתוארו בידי יוהנס פטר מילר
קטגוריה:חריתיים
גזפרום אקספורט

**גזפרום אקספורט** (ברוסית: **Газпром Экспорт** היא חברה בת המהווה לחטיבת ייצוא הגז של תאגיד גזפרום.
## היסטוריה
החברה נחשבת ליצואנית הגז הטבעי הגדולה בעולם ולאחת מהחברות הגדולות ברוסיה, בשנת 2013 החברה ייצאה 161.5 מיליארד מ"ר של גז טבעי ובאותה שנה רכשה 28.61 מיליארד מ"ר גז מטורקמניסטן, אוזבקיסטן, קזחסטן ואזרבייג'ן. החברה מייצאת גז טבעי ליותר מ-20 מדינות. 

החברה הוקמה ב-23 באפריל 1973 בשם **סויוז גזאקספורט** (Союзгазэкспорт) והייתה לחברת ייצוא הגז הלאומית של ברית המועצות ופעלה בצמוד למשרד הממשלתי לענייני תעשיית הגז. 

בשנת 1991 החברה הייתה לחלק מתאגיד גזפרום ונקראה בשם **גזאקספורט** (Газэкспорт). בשנת 1993 הפכה לחברה בת של גזפרום ולחטיבת הייצוא שלה. בשנת 1997 הפכה לחברת מניות פתוחה הנסחרת בבורסה לניירות ערך של מוסקבה. 

בשנת 2006 שונה שם החברה והיא הפכה לחברת **גזפרום אקספורט**. 

בנובמבר 2013 הועברו משרדי החברה ממוסקבה לעיר סנקט פטרבורג.

## קישורים חיצוניים

* 

קטגוריה:גזפרום
תמנוניים

**תְּמָנוּנִיִּים** או **תְּמָנרגליים** (שם מדעי: Octopodidae) היא משפחה של רכיכות ימיות מסדרת התמנונאים.
## מאפיינים
זוהי משפחה גדולה בה הגדולים שבתמנונאים, לגדול מביניהם - תמנון פסיפי ענק (*Enteroctopus dofleini*) אורך זרועות של עד  ומשקלו . התמנונים יודעים להחליף את צבעיהם במהירות ואף לשנות את מרקם עורם למטרות הסוואה שעוזרת להם הן להתגונן מטורפים והן לארוב לטרף. הם בעלי מקור קרני המכיל ארס ובעלי 8 זרועות עם כפתורי יניקה הנצמדים לטרף ומובילים אותו לעבר המקור.

למטרות הגנה תמנון יכול להסתוות במהירות, לפלוט נוזל אפור שמעוור את האויב או להסתחרר במהירות סביב הטורף ולהתלפף סביבו. אם זה לא עוזר התמנון ינשוך במקורו הארסי את האויב.

תמנונים הם בין חסרי החוליות האינטליגנטים ביותר. אך ישנה מחלוקת בין המדענים כמה אינטליגנטים הם. הם שחיינים איטיים אך יודעים להסתתר בין סלעים, אלמוגים וכמה מינים יודעים אפילו להלך מחוץ למים.

בשנת 2021, קבע מחקר שבוצע בבית הספר לכלכלה של לונדון כי תמנונים, לצד סרטנים ודיונונים, הם יצורים בעלי תודעה אשר "מסוגלים להרגיש כאב, עונג, רעב, צמא, חמימות, אושר, נחמה והתרגשות". בעקבות זאת הודיעה ממשלת בריטניה על הכללת תמנונים בחוק לרווחת בעלי חיים בעלי מודעות.

## סוגים

## גלריה

Wonder Octopus (Wunderpus photogenicus) (6064305083).jpg|תמנון וונדרפוס
Mimic Octopus 1.jpg
Blue-ringed octopus (Hapalochlaena maculosa), Parsley Bay, Sydney, NSW.jpeg|תמנון כחול טבעות
Red Octopus rescued.jpg
Very Deep, Ghostlike Incirrate Octopod - NOAA Office of Ocean Exploration and Research, Hohonu Moana 2016.jpg


## קישורים חיצוניים

## הערות שוליים

]

*
קטגוריה:טקסונים שתוארו בידי אלסיד ד'אורביני
קטגוריה:בעלי חיים שתוארו ב-1839
קרקרה שחורה

**קרקרה שחורה** (שם מדעי: *Daptrius ater*) הוא מין של עוף יחיד בסוגו ממשפחת הבזיים. הקרקרה דומה מאוד למין קרקרה אדומת גרון.

אורך הקרקרה 43–48 ס"מ ומשקלה 350–440 גרם אצל הנקבות ו-330 גרם בזכרים. קרקרה זו בעלת פנים צהובות וגוף וכנפיים שחורים. הרגליים צהובות.

היא מצויה ביערות הגשם הלחים של אמריקה הדרומית בבוליביה, ברזיל, קולומביה, אקוודור, גינאה הצרפתית, גיאנה, פרו, סורינאם וונצואלה.

הקרקרה ניזונה מחיות קטנות שהיא צדה ביער וגם מנבלות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:קרקרים
קטגוריה:עופות יחידים בסוגם
קטגוריה:ברזיל: עופות
קרקרה הררית

**קרקרה הררית** (שם מדעי: *Phalcoboenus*) הוא סוג של עופות ממשפחת הבזיים מקבוצת הקרקרים. בסוג ארבעה מינים.
## מאפיינים
הקרקרות חיות באקלים ממוזג באזור הרי האנדים, בפטגוניה ובאיי פוקלנד ומותאמות לחיים באזורים קשים. הם מכוסות בנוצות כהות עם מקור בולט צהוב או אדום ועם טפרים נוקשים ברגליהם.

אלו עופות החיים בלהקות ונטפלים לעופות אחרים. הם ניזונים מנבלות אך יטרפו כל חיה קטנה ולא מושגחת שתיפול לידיהם. כמה קרקרות חיות במושבות של עופות ים וטורפות אפרוחים רבים ביחד.

## מינים
**Phalcoboenus carunculatus*
**Phalcoboenus megalopterus*
**Phalcoboenus albogularis*
*קרקרה מפוספסת (*Phalcoboenus australis*)

## קישורים חיצוניים

קטגוריה:בעלי חיים שתוארו ב-1834
קטגוריה:טקסונים שתוארו בידי אלסיד ד'אורביני
קטגוריה:קרקרים
קרקרה צהובה

**קרקרה צהובה** (שם מדעי: *Milvago*) הוא סוג של עוף ממשפחת הבזיים מתת-משפחת הקרקרים. 

עופות אלו מצויים ברחבי אמריקה המרכזית ואמריקה הדרומית מקוסטה ריקה ועד לצפון ארגנטינה. הם חיים בעיקר באזור הטרופי והם בעלי פנים צהובות ומקורים מעוקלים. הקרקרות הם קרובים רחוקים של הבזים ואורכם 35-40 ס"מ. הם חיים בלהקות קטנות וניזונים מיונקים קטנים, זוחלים, דו-חיים ומנבלות. 

קרקרות אלה מצויות לעיתים על גבם של יונקים גדולים כמו פרות או קפיבארות עליהם הם מתצפתים על הסביבה.

### מינים
*קרקרה צהובת פנים (*Milvago chimachima*)
*קרקרת צ'ימנגו (*Milvago chimango*)

## קישורים חיצוניים

קטגוריה:בעלי חיים שתוארו ב-1824
קטגוריה:טקסונים שתוארו בידי יוהאן בפטיסט פון ספיקס
קטגוריה:קרקרים
טלג'ו (גבינה)

**טלג'ו** (באיטלקית: **Taleggio**) היא גבינה איטלקית חצי-רכה, הקרויה על שם ואל טלג'ו. לגבינה קרום דק וארומה חזקה, אבל טעמה עדין יחסית, עם ריח פירותי חריף יוצא דופן.

## היסטוריה
טלג'ו וגבינות דומות הופיעו כבר בסביבות התקופה הרומית; קיקרו, קאטו הזקן, ופליניוס הזקן מזכירים אותה בכתביהם. הגבינה יוצרה באופן בלעדי בוואל טלג'ו עד סוף המאה ה-19, אז עבר חלק מהייצור למישור לומברדיה בדרום.

## ייצור

הייצור מתרחש כל סתיו וחורף. ראשית, חלב עגלים מוחמץ מובא למעבדה. עורכים את הגבינה על מדפי עץ בתאים, לפעמים במערות בהתאם למסורת, והיא מבשילה בתוך שישה עד עשרה שבועות. היא נשטפת פעם בשבוע עם ספוג מי ים כדי למנוע צמיחת עובש וכדי ליצור קרום כתום או ורוד.

כיום, הגבינה מיוצרת גם מחלב מפוסטר וגם מחלב גולמי במפעלים. גבינות מתוצרת מפעל הן בהירות יותר, ועדינות בטעמן.

## שימוש
את הגבינה מוסיפים כשהיא מגוררת לסלטים כגון צנוניות או בן-חרדל מצוי (רוקט, ארוגולה), עם תבלינים ועגבניות על ברוסקטה. היא נמסה היטב, ויכולה לשמש בריזוטו או על פולנטה.

## מידע תזונתי

## קישורים חיצוניים

* אתר איחוד גבינות הטלג'ו

## הערות שוליים

קטגוריה:גבינות איטלקיות
ארפאימה (סוג)

**ארפאימה** או **אָרַפַּיְמָה** (שם מדעי: *Arapaima*) הוא סוג של דג גדול מסדרת הגרום לשונאים המצוי באמאזונאס.

דג זה נחשב לדג הגדול ביותר במי האמזונאס וכן בסדרתו. משקלו של הגדול ביותר - ארפאימה ענק מגיע ל-200 קילוגרם ואורכו ל-3 מטרים ואף ל-4.5 מטרים. דגים מיוחדים אלה יכולים לנשום אוויר והם יכולים לחיות במים כמעט חסרי חמצן.

הם טורפים גדולים הבולעים דגים אחרים, סרטנים ויצורים נוספים אותם הם מועכים כנגד פיהם באמצעות הלשון הגרמית הגדולה. קשקשיהם גדולים ומגינים עליהם מפגיעות, אך מאיטים אותם במים.

## מינים
* *Arapaima arapaima*
* *Arapaima agassizii*
* פיררוקו (*Arapaima gigas*)
* *Arapaima leptosoma*
* *Arapaima mapae*

## קישורים חיצוניים

קטגוריה:טקסונים שתוארו בידי יוהנס פטר מילר
קטגוריה:ארפאימיים
קטגוריה:בעלי חיים שתוארו ב-1843
פיליפ דאמס

**פיליפ דאמס** (בהולנדית: **Filip Daems**, נולד ב-31 באוקטובר 1978 בטורנהאוט שבבלגיה) הוא כדורגלן עבר בלגי ששיחק בעמדת הבלם. 

דאמס העביר את מרבית הקריירה בבורוסיה מנשנגלדבך, בה שימש קפטן, וערך שבע הופעות במדי נבחרת בלגיה.

## קריירת מועדונים
דאמס החל את קריירת הבוגרים שלו בלירסה הבלגית, שם שיחק עד לקיץ 2001, אז עבר לגנצ'לרבירליגי מליגת העל הטורקית. דאמס שיחק בגנצ'לרבירליגי שלוש עונות וחצי, כאשר העונה הטובה ביותר הייתה עונת 2002/03 בה הבקיע שבעה שערי ליגה ב-27 הופעות. בפגרת החורף של עונת 2004/05 עזב דאמס את גנצ'לרבירליגי וחתם בבורוסיה מנשנגלדבך. עד לסוף עונת 2004/05 ערך דאמס 11 הופעות והבקיע שער אחד. בעונה זו ניצלו דאמס וגלאדבך מירידה על חודה של נקודה אחת. בעונת 2006/07 נשרה גלדבאך לבונדסליגה השנייה, כאשר דאמס שיחק בקבוצת המילואים של המועדון בעונה זו, לאחר שסבל מפציעה. בעונת 2007/08 חזר דאמס לסגל הקבוצה הבכירה, והעפיל עמה בחזרה לבונדסליגה. בעונת 2008/09 דאמס וגלדבאך ניצלו ממשחקי המבחן על חודה של נקודה אחת. דאמס הבקיע שני שערים בעונה זו, במהלכה מונה כקפטן הקבוצה. בעונת 2010/11 סיימו דאמס וגלדבאך במקום ה-16 בבונדסליגה ונאלצו להתמודד במשחקי מבחן מול בוכום. דאמס וגלדבאך ניצחו 1-0 במשחק הראשון וסיימו בתיקו 1-1 בגומלין ונשארו בליגה. בעונת 2011/12 סיימו דאמס וגלדבאך במקום הרביעי בליגה, הישג השיא של דאמס עם הקבוצה, והבטיחו מקום בליגת האלופות. דאמס שיתף פעולה בהגנה בעונה זו עם דאנטה, מרטין שטרנצל והובארד נורדבייט. גלדבאך ספגה בעונה זו 24 שערים בלבד, והייתה ההגנה השנייה בטיבה בליגה אחרי באיירן מינכן. בעונת 2012/13 הודחו גלדבאך ודאמס בפלייאוף העלייה לליגת האלופות על ידי דינמו קייב, והמשיכו למפעל הליגה האירופית. גלדבאך ודאמס צלחו את שלב הבתים, בו הבקיע דאמס שער אחד, והודחו בשלב הנוק אאוט הראשון על ידי לאציו. בבונדסליגה סיימו גלדבאך ודאמס במקום השמיני. בעונת 2013/14 סיימו גלדבאך ודאמס במקום השישי בבונדסליגה. בעונת 2014/15 דאמס מיעט מאוד לשחק, ובקיץ 2015 עזב דאמס את גלדבאך לאחר עשר עונות וחצי, וחזר לבלגיה כאשר חתם בוסטרלו.

בעונת הבכורה של דאמס בוסטרלו, הוא היה שחקן הרכב קבוע, וקבוצתו סיימה במקום הלפני אחרון בליגת העל הבלגית, ונשארה בליגה מכיוון שרק המקום האחרון נשר. בעונת 2016/17 נשרו וסטרלו ודאמס לליגת המשנה הבלגית מהמקום האחרון. לאחר עונה זו לא שיחק דאמס, ולמעשה פרש ממשחק פעיל.

## קריירה בינלאומית
בין השנים 1998 ו-1999 ערך דאמס תשע הופעות במדי נבחרת בלגיה עד גיל 21. את הופעת הבכורה שלו במדי נבחרת בלגיה הבוגרת, ערך דאמס בשנת 2004, בהפסד 3-0 לנבחרת גרמניה. לאחר מכן דאמס לא לבש את המדים הלאומיים עד לשנת 2008. דאמס ערך הופעה נוספת במשחק ידידות ועוד שלוש הופעות במסגרת מוקדמות מונדיאל 2010 במדי בלגיה, אך לא הצליח להעפיל עם הנבחרת למונדיאל 2010 עצמו.

## קישורים חיצוניים

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני לירסה
קטגוריה:כדורגלני גנצ'לרבירלי
קטגוריה:כדורגלני בורוסיה מנשנגלדבך
קטגוריה:כדורגלני וסטרלו
קטגוריה:כדורגלני נבחרת בלגיה
קטגוריה:בלגים שנולדו ב-1978
מורמיר זאבי

**מורמיר זאבי** (שם מדעי: *Mormyrops anguilloides*) הוא מין דג חשמל מסדרת הגרום לשונאים וממשפחת המורמיריים המצוי באגמים ונהרות באפריקה שמדרום לסהרה.

אורכו של המורמיר יכול להגיע ל-1.5 מ' ומשקלו ל-15 ק"ג והוא הגדול בבני משפחתו. הוא מצוי באגמים ונהרות טרופיים ברחבי אפריקה מהנילוס הלבן ויובליו, לאזור נהר הקונגו, ימת מלאווי, ואגם טנגניקה ועד לזמבזי בדרום. המורמיר הוא בעל חדק קטן ובעל סנפירים קצרים. הוא כמעט עיוור אבל מוצא את דרכו באמצעות שדה חשמלי שהוא יוצר סביבו.

המורמירים צדים במשך שעות החשיכה בלהקות גדולות ומחפשים בין הסדקים דגים שונים, בעיקר מיני אמנוניים וגם מיני סרטנים וחסילונים. הצעירים ניזונים גם מזחלי חרקים. הם הורגים את הטרף באמצעות גלים חשמליים שהם פולטים ללא הרף ובולעים אותו בשלמותו.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:גרום-לשונאים
קטגוריה:דגי חשמל
קטגוריה:מלאווי: דגים
קטגוריה:הרפובליקה הדמוקרטית של קונגו: דגי מים מתוקים
קטגוריה:בעלי חיים שתוארו ב-1758
יום החלב העולמי

**יום החלב העולמי** (באנגלית: **World Milk Day**) נוסד על ידי הארגון למזון וחקלאות (FAO) של האו"ם כדי לזהות את חשיבותו של החלב כמזון עולמי. היום מצוין ב-1 ביוני בכל שנה מאז 2001. יום זה נותן תשומת לב לפעילויות הקשורות במשק החלב.

## היסטוריה
יום החלב הבינלאומי תוכנן לראשונה על ידי ארגון המזון והחקלאות ב-2001. 1 ביוני נבחר כתאריך כי במדינות רבות כבר ציינו יום חלב בתקופה זו של השנה.

היום מספק הזדמנות למקד את תשומת הלב על חלב, ולפרסם פעילויות שקשורות בחלב ובתעשיית החלב. 

ב-2016 צוין יום החלב הבינלאומי בלמעלה מ-40 מדינות. הפעילות כללה מרתונים וריצות משפחתיות, הדגמת חליבה וביקורים בחווה, פעילויות בית-ספריות, קונצרטים, כנסים, סמינרים, תחרויות ומגוון של אירועים תוך התמקדות בהעלאת הערך של החלב, והמחשת התפקיד החשוב שממלאת תעשיית החלב במשק הלאומי.

## קישורים חיצוניים

* 

* האתר הרשמי של ארגון המזון והחקלאות
* יום החלב הבינלאומי – מידע, תאריך, היסטוריה, פעילויות, שעשועים

## הערות שוליים

קטגוריה:אירועים בחודש יוני
קטגוריה:חלב
קטגוריה:מועדי האומות המאוחדות
מורמיריים

ממוזער|Gnathonemus petersii
**מורמיריים** או **דגי הפיל** ולעיתים גם **דגי דולפין** (שם מדעי: Mormyridae) היא משפחת דגי חשמל מסדרת הגרום לשונאים החיים באגמים ונהרות באפריקה. זוהי משפחה גדולה הכוללת מעל ל-200 מינים שונים החיים באגמים טרופיים וביצות באפריקה.

דגים אלה מייצרים חשמל בגופם ואיתו הם חשים את סביבתם באמצעות שדה שהם מייצרים סביב גופם. הם בעלי ראש קטן וחוטם דמוי חדק של פיל. אורכם הוא בין 5 ס"מ ל-1.5 מ', אצל המין מורמיר זאבי. הם בעלי סנפירים קטנים עם סנפירי שת גדולים וזנב מחודד. הם טורפים סרטנים ודגים אחרים באמצעות החשמל שסביבם.

דגי הפיל מאופיינים במוח גדול ופעיל במיוחד, ולא רק ביחס לדגים: יש להם יחס מוח-גוף מהגדולים בעולם החי (קצת יותר משל בני אדם) ויחס צריכת חמצן למוח ולגוף הגבוה מכל החולייתנים הידועים (פי 3 משל בני אדם).

חלק מדגים אלה משמשים דגי נוי באקווריום.

## תקשורת
ייצור החשמל החלש, יחסית, בגופם של דגי הפיל משמש אותם גם, ואולי בעיקר, לתקשורת. הם מתקשרים באמצעות פולסים חשמליים מהירים, עד אלף פולסים בשנייה. בניסויי מעבדה הם הצליחו לזהות הפרשי זמן בין פולסים עד לדיוק של מיליונית השנייה – עובדה שכנראה מציבה אותם כבעלי יכולת התקשורת המהירה ביותר בעולם החי. על ידי שינוי המשך, הקצב והתדירות של הפעימות, הם יכולים למסור ולקבל מידע על המין הביולוגי, המין (sex), הגיל, המיקום והזמינות המינית של דגים אחרים – ואפילו על מעמד חברתי ומצב רגשי (כמו תוקפנות, כניעה או משיכה מינית). הם גם מזהים דגים אינדיבידואליים מוכרים על פי הדפוס הייחודי של פעימותיהם. הם עשויים "להשמיע", בדומה לעופות, "שירים" (אך כאלה שעשויים מפעימות חשמליות, ולא מצלילים) על מנת למשוך בנות-זוג. כשדגי פיל מכונסים בקבוצות, הם מפרידים בין "שיחות" שונות באמצעות בידול של 10 עד 15 Hz בין "שיחה" אחת לאחרת.

## מיון
*תת-משפחה Mormyrinae
**סוג ומין יחיד Boulengeromyrus knoepffleri
**סוג ומין יחיד Brevimyrus niger
**סוג Brienomyrus
**סוג Campylomormyrus 
**סוג Cryptomyrus 
**סוג ומין יחיד Cyphomyrus discorhynchus
**סוג ומין יחיד Genyomyrus donnyi
**סוג Gnathonemus
**סוג ומין יחיד Heteromormyrus pauciradiatus
**סוג Hippopotamyrus
**סוג ומין יחיד Hyperopisus bebe
**סוג ומין יחיד Isichthys henryi
**סוג ומין יחיד Ivindomyrus opdenboschi 
**סוג Marcusenius
**סוג Mormyrops – בו מורמיר זאבי
**סוג מוֹרְמִיר (Myomyrus) 
**סוג Oxymormyrus
**סוג Paramormyrops
**סוג Pollimyrus 
**סוג Stomatorhinus
* תת-משפחה Petrocephalinae
**סוג Petrocephalus

## קישורים חיצוניים

* 

## הערות שוליים

קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
קטגוריה:גרום-לשונאים
קטגוריה:דגי חשמל
ITIS

**המערכת המשולבת למידע טקסונומי** (באנגלית: **Integrated Taxonomic Information System**; מוכרת בקיצור **ITIS**) היא שותפות אמריקנית של סוכנויות פדרליות שנועדה לספק מידע עקבי ואמין על הטקסונומיה של מינים ביולוגיים. המערכת הוקמה במקור בשנת 1996 כקבוצת סוכנויות ממשלתיות פדרליות של ארצות הברית, אך לימים הפך לגוף בין-לאומי, עם סוכנויות ממשלתיות של קנדה ומקסיקו.

מסד הנתונים שואב מידע מתוך קהילה גדולה של מומחים לטקסונומיה. צוות התוכן הראשי שוכן במוזיאון הלאומי להיסטוריה של הטבע ושירותי ה-IT מסופקים על ידי הסקר הגאולוגי של ארצות הברית בדנוור. ההתמקדות העיקרית של ITIS היא במינים צפון אמריקאים, אך קבוצות רבות הן בין-לאומיות ו-ITIS ממשיכה לשתף פעולה עם גורמים בינלאומיים אחרים כדי להגדיל את הסיקור העולמי שלה.

## מסד נתונים
המערכת המשולבת למידע טקסונומי מספקת מאגר מידע אוטומטי של שמות שכיחים ומדעיים למינים שונים.

## קישורים חיצוניים
* 

## הערות שוליים

קטגוריה:מיון עולם הטבע
קטגוריה:פילוגנטיקה
מורבן כריסטי

**מורבן כריסטי** (באנגלית: **Morven Christie**; נולדה ב-1 בספטמבר 1981) היא שחקנית סקוטית. היא ידועה בעיקר מהופעתה בסדרה הפרודית "2012" של ה-BBC, בתפקיד אמנדה הופקינס בדרמה "Grantchester", ובתפקיד אליסון יוז בדרמה של ה-BBC "סוג א'".

## ביוגרפיה
כריסטי נולדה בהלנסבורג וגדלה בגלאזגו ובאווימור. היא למדה משחק ב"דרמה סנטר לונדון" אצל ראובן אדיב.

### קריירה
כריסטי מופיעה בדרמות בתיאטרון בקולנוע ובטלוויזיה.
ב-2006 שיחקה בתפקידי ג'ולייט והירו עם הלהקה השייקספירית המלכותית בעונת "כל כתבי".

ב-2008 לוהקה כריסטי ללהקת התיאטרון ברידג' פרוג'קט של סם מנדס לתפקיד אניה בעיבוד החדש של טום סטופארד למחזה "גן הדובדבנים". עוד שיחקה בתפקיד פרדיטה במחזה השייקספירי "אגדת חורף" שהוצג בתיאטרון אולד ויק בלונדון אחרי הופעות באקדמיה למוזיקה בברוקלין בניו יורק ובסיבוב הופעות עולמי.

ב-2017 הופיעה בתפקיד אלן רוני בדרמה "ממלאת מקום" של ה-BBC.

## פילמוגרפיה
### קולנוע

### טלוויזיה

## תפקידים בתיאטרון

## תפקידים ברדיו
* (2006) When You Cure Me, מחזה רדיופוני, בתפקיד רייצ'ל
* An Inspector Calls - בתפקיד שילה בירלינג
* Whenever I Get Blown Up I Think of You - בתפקיד מולי ניילור
* הקץ לנשק (2011) A Farewell to Arms, ברדיו 4 של ה-BBC בתפקיד קתרין ברקלי
* (דצמבר 2012) Austerlitz, רדיו 3 של ה-BBC בתפקיד אגאטה

## קישורים חיצוניים

## הערות שוליים

קטגוריה:שחקניות קולנוע וטלוויזיה סקוטיות
קטגוריה:שחקניות תיאטרון סקוטיות
קטגוריה:חברי הלהקה השייקספירית המלכותית
קטגוריה:בריטיות שנולדו ב-1981
קטגוריה:בריטים שנולדו ב-1981
קופי לייק

**קופי לייק **(באנגלית: **Coffee Lake**, תרגום: "**אגם קפה**") הוא שם קוד למעבדי 14 ננומטר של אינטל, המהווים דור מתקדם יותר של קודמיו: סקיי לייק וקייבי לייק.

קופי לייק מכיל שבבי Uchips quad-core בהספק 15/28 וואט עם מעבד גרפי מובנה מסוג GT3e או GT2, ושבבי H-series בהספק 35–45 עם GT3e ועד 6 ליבות.

הגרפיקה המשולבת על שבבי קופי לייק תומכת ב־DP 1.2 ל-HDMI 2.0 וקישוריות HDCP 2.2.

המעבדים מציעים עד 25% שיפור בקצב המסגרות ביחס למעבדי קייבי לייק.

המעבדים תומכים ב-DDR4-2400 MHz זיכרון (מובנה) במצב ערוץ כפול. המעבדים שוחררו לשוק ב-5 באוקטובר 2017 (מוקדם מהתאריך המקורי, עקב תחרות קשה מצד AMD שהכריזו על מעבדים בעלי 6 ליבות). קופי לייק ישמש בשילוב עם ערכת השבבים 300-Series.

## הערות שוליים

קטגוריה:מעבדי אינטל
שמואל מחרובסקי

**שמואל (שַמלוּק) מַחרובסקי** (21 באוקטובר 1937 - 5 בפברואר 2019) היה מנהל קבוצת הכדורסל של מכבי תל אביב בשנים 1960–1992.

## ביוגרפיה
שמואל מחרובסקי נולד וגדל בתל אביב בשכונת סומייל. בתחילת שנות ה-50 היה שחקן כדורסל בקבוצת ברית מכבי עתיד. ב-1960 מונה למנהל קבוצת הכדורסל של מכבי תל אביב. בשנים אלה החלה מכבי תל אביב לשחק גם באירופה.

בעת כהונתו בהנהלת הקבוצה זכתה מכבי תל אביב בשני גביעי אירופה לאלופות, פעם אחת בגביע הבין יבשתי, 27 פעמים באליפות המדינה, ו-23 פעמים בגביע המדינה. הוא שימש בתפקידו בהתנדבות במשך שלושה עשורים, עד שנת 1992, וכשפרש הוחלף על ידי מוני פנאן. לאחר עזיבתו הקים את משרד הפרסום שמלוק-רבן בשותפות עם איש הפרסום רן רבן. לימים נקרא המשרד שמלוק-רבן-גולני. ב-1999 רכשה חברת מקאן אריקסון חלק ממשרד הפרסום. במסגרת העסקה מכר מחרובסקי את כל מניותיו בחברה.

בגיל 45 התחתן והיה נשוי לזמן קצר.

נפטר ב-5 בפברואר 2019. הלווייתו נערכה בבית העלמין קריית שאול.

## קישורים חיצוניים
* 
* 
* 
* 
* 
* לזכרו של שמלוק מחרובסקי ז"ל, ספורט, 103FM, 5 בפברואר 2019

## הערות שוליים

קטגוריה:עסקני כדורסל ישראלים
קטגוריה:מכבי תל אביב (כדורסל)
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1937
קטגוריה:ישראלים שנפטרו ב-2019
לווייתני אוגוסט

**לווייתני אוגוסט** (באנגלית: **The Whales of August**) הוא סרט דרמה אמריקאי משנת 1987 בבימויו של לינדסי אנדרסון המבוסס על מחזה בשם זה מאת דייוויד בארי שגם כתב את התסריט. בטי דייוויס וליליאן גיש משחקות בתפקידים הראשיים בתור שתי אחיות זקנות. בנוסף להן משחקים אן סאות'רן בתור ידידתם ווינסנט פרייס בתור שכנן.

הסרט צולם על Cliff Island במפרץ מיין.

גיש הייתה בת 93 בצילום הסרט ושיחקה את האחות הקטנה המטפלת באחותה הגדולה אותה גילמה דייוויס שהייתה "רק" בת 79.

אן סאות'רן הייתה מועמדת לפרס אוסקר לשחקנית המשנה הטובה ביותר, ליליאן גיש זכתה ב-National Board of Review בפרס השחקנית הטובה ביותר.

זה היה הסרט האחרון של גיש וסאות'רן ולפני אחרון של דייוויס.

## תקציר העלילה
הסרט מתחיל בפלשבק בשחור-לבן. שלוש בחורות צעירות רצות מבית הבנוי על צוק מעל החוף כדי לחזות בלווייתנים המגיעים כל קיץ קרוב לחוף מפרץ מיין.

הסרט ממשיך בצבע. לאחר עשרות שנים גרות בבית על החוף שתי אחיות אלמנות זקנות. אליזבת "ליבי" (בטי דייוויס) ושרה (ליליאן גיש). שתיהן גרו בפילדלפיה והבית במיין שימש להם כבית קיץ. זה היה בית המשפחה וכעת הוא שייך לשרה המטפלת בליבי כבדת הראייה.

ליבי, האחות הגדולה, היא בעלת אופי מריר ועצבני. שרה בעלת אופי רך וסלחני, והיא סועדת את אחותה למרות היחס המנוכר שהיא מקבלת ממנה.

שתי האחיות מרבות לשבת במרפסת, להתבונן בים ולהעלות זיכרונות על בעליהן שנפטרו ועל הקושי שבהזדקנות. ליבי מיואשת מחייה ומחכה למלאך המוות שיגאל אותה. את כל תסכוליה היא מוציאה על אחותה שרה, המשתדלת לספוג אותם ולהמשיך לטפל בה כתמורה לשנים בה גרה אצל ליבי ובעלה כאשר בעלה נפטר.

לבית הבודד מגיעה מדי פעם חברתם מילדות "טישה" (אן סאות'רן) שגרה בסמוך, ולעומת שתי האחיות המדוכאות היא מלאה עדיין בשמחת חיים.

לבית מגיע גם ניקולס מרנוב (וינסנט פרייס) שהיה בעברו ממשפחת אצולה רוסית שנאלץ לברוח לאחר המהפכה. הוא מתארח אצל האחיות ומנסה ליצור איתן קשר כדי שישכירו לו חדר בביתן אך ליבי מודיעה לו כי שום גבר לא יגור בביתם.

"טישה" מנסה לשכנע את שרה למכור את הבית הגדול עליה ומביאה מתווך נדל"ן אך שרה מגרשת אותו.

היחסים בין האחיות עוברים מעלות ומורדות אך לבסוף הן מתפייסות וליבי מסכימה לבנות חלון גדול בבית שישקיף על הים אף על פי שקודם סירבה בגלל המחיר.

לבסוף, שתי האחיות יוצאות לקצה הצוק כששרה תומכת בליבי, ומחכות להופעת הלווייתנים.

## קישורים חיצוניים

* קדימון לסרט לווייתני אוגוסט, באתר יוטיוב
* הלווייתנים של אוגוסט, באתר TCM

קטגוריה:סרטי 1987
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים מבוססי מחזות
קטגוריה:סרטים על אחיות
קטגוריה:סרטים שצולמו במיין
סורת אאל עמראן

**סורת אַאל עִמְרַא֫ן** (בערבית: سورة آل عِمْرَان, "סורת בית-עמרם") היא הסורה השלישית בספר הקוראן. הסורה כוללת 200 פסוקים (אַיַא֫ת). שם הסורה מרמז לעמראן, לפי המסורת המוסלמית הוא אביה של מרים. על אף השם הספציפי, הסורה עוסקת במכלול נושאים.

## רקע היסטורי

בשנת 622 עבר מוחמד נביא האסלאם עם קהילת מאמיניו לעיר ית'רב, שנקראה מאז אל-מדינה. המעבר נעשה עקב רדיפות במכה וכן בשל בקשתם של שני השבטים הערבים שחיו בית'רב אֲוְס וח'זרג', לשמש להם מנהיג ובורר בסכסוכי הקרקעות הרבים שהיו ביניהם. בעיר ובסביבתה התגוררו דרך קבע גם שלושה שבטים יהודים: בני נדיר, בני קינוקאע ושבט בני קוריט'ה. המעבר למדינה, או ה"היג'רה", כפי שהוא נקרא באסלאם, גרם למספר שינויים בחיי מוחמד וקהילתו: בנוסף לתפקידו כמנהיג דתי, הוא נעשה גם למנהיג מדיני. סורת אאל עמראן מתמקדת איפוא בביטולן של מסורות מקראיות ואוונגליוניות המופיעות במקרא ובברית החדשה, וביצירת סיפר חדש בעל אופי "אסלאמי" לאותם סיפורים מכוננים של היהדות והנצרות.

## נושא הסורה
הסורה נקראת "בית (או: משפחת) עמראן" על שמו של עמראן, שלפי המסורת האסלאמית הוא אביה של מרים אמו של ישו. סורת בית עמראן, כיתר הסורות שניתנו במדינה (כמו סורת הפרה), מתאפיינת בסגנון פרוזאי יותר ופחות פיוטי, בניגוד לסורות שניתנו במכה. יתרה מזאת, סגנון הכתיבה כולל מכלול מגוון ביותר של פסוקים אלגוריים וכן פסוקים המדריכים את המוסלמים לא לפקפק בדברי הכתוב. בפסוקים הפותחים את הסורה נאמר:

הסורה מספרת את סיפור לידתה של מרים אם ישו לעמראן וחנה (). לאחר מכן, מתוארת הבשורה למרים על אודות לידתו הצפויה של ישו המשיח ().

## קישורים חיצוניים

* Surah 'Ali-Imran, Chapter 3, באתר Al-islam.org
* אלקוראן או המקרא תרגם הרמן (צבי חיים) רקנדורף, באתר פרויקט בן-יהודה
* Holy Quran Hebrew 

עמראן
קורי הארט

250px|ממוזער|שמאל|קורי הארט, 1990
**קורי הארט** (באנגלית: **Corey Hart**; נולד ב-31 במאי 1962) הוא זמר קנדי-יהודי.

## קורות חיים
הארט נולד בקוויבק כצעיר מבין חמישה ילדים לאם ממשפחה יהודית ממוצא רומני. הוא גדל במונטריאול, ספרד ומקסיקו סיטי ועקב כך הוא דובר אנגלית, צרפתית וספרדית באופן שוטף. הוריו נפרדו כשהיה בן עשר והוא חזר למונטריאול ביחד עם אמו.

בשנת 1980 ייצג את קנדה בפסטיבל  הבינלאומי למוזיקה פופולרית ביפן. בשנת 1984 הוציא את אלבומו הראשון הנקרא "First Offense", ובשנת 1985 הוציא את אלבומו השני, אשר מכר מעל מיליון עותקים. שירו "Eurasian Eyes" נכלל בפסקול הסרט "תשעה וחצי שבועות של שכרון חושים (1986), והוא אף הקליט את שיר הנושא לסרט "השוטר מבוורלי הילס 2" (1987).

ב-1987 ביצע גרסת כיסוי לשיר Can't Help Falling in Love.

הוא נחשב כמועמד לתפקיד מרטי מק'פליי בסרט בחזרה לעתיד והמפיק סטיבן ספילברג שלח לו עותק של התסריט אך הוא סירב לכך על מנת להתרכז במוזיקה במקום במשחק.

בשנת 2017 שיחק בתפקיד עצמו בסדרת הטלוויזיה "איש העתיד" ברשת Hulu, בהפקת סת' רוגן ואוון גולדברג. 

הארט היה מועמד מספר פעמים לפרס ג'ונו, בקטגוריות שונות.

## קישורים חיצוניים

* 

קטגוריה:זמרים-יוצרים קנדים
קטגוריה:זמרים-יוצרים יהודים
קטגוריה:זמרי רוק קנדים
קטגוריה:זמרי רוק יהודים
קטגוריה:זמרים יהודים קנדים
קטגוריה:קנדים ממוצא יהודי-רומני
קטגוריה:קנדים שנולדו ב-1962
אליהו שלמה זלמן בסאן

**אליהו שלמה זלמן בסאן** (1800 - כ"ד בשבט תרמ"ב, 13 בפברואר 1882) היה נפח ידוע ביישוב הישן בירושלים במאה ה-19.

## ביוגרפיה
פרטים רבים מהביוגרפיה של בסאן אינם ברורים כל צורכם ופורסמו לגביהם במשך הדורות, ובפרט בקרב צאצאיו, כמה גרסאות. על פי נוסח מצבתו שתועד בספר חלקת מחוקק, הוא נולד באסמינה שבפלך וילנה ושם אביו היה זאב. בשנות השלושים של המאה ה-18 עלה לארץ ישראל והתיישב בצפת. לפי פנחס גרייבסקי הוא עלה בסביבות תקצ"ו, 1836; אולם במפקד מונטיפיורי משנת תרט"ו מצוין ששנת העלייה היא תקצ"ב. בעת רעידת האדמה בצפת איבד בסאן אשתו ואת שני ילדיו. לפי זהבה בן דב שם אשתו היה צירל בת שמואל דיין, אולם אריה מורגנשטרן מביא בשם בן דב ששמה היה רייזל בת שלמה. השמות אינם מופיעים ברשימות ההרוגים ברעידת האדמה. מסורת משפחתית מספרת שגם הוא עצמו כוסה במפולת בניין, והתגלה רק בזכות ידו שבצבצה החוצה. מצפת עבר לחברון ולאחר שנתיים הצטרף יחד עם אחיו מנחם שמואל לפרושים בירושלים, שם נישא ב-1839 לאלמנה איטה אסתר אביגיל. מלבד ארבעה הילדים שהיו לה מנישואיה הראשונים, נולדו לזוג שלושה נוספים: בלומה, יהושע השל יואל ובת שבע גולדה. בסאן ואחיו לקחו חלק בהקמת מוסדות ציבוריים כמו בית החולים ביקור חולים והישיבות 'מדרש אליהו' ו'עץ חיים'. בנו, יהושוע השיל יואל בסאן, היה מן הקונים הראשונים של אדמות פתח תקווה.

## עבודתו כנפח
בסאן היה נפח. בחוברת "החרש והמסגר בירושלים" שהוציא פנחס גרייבסקי בשנת תר"ץ ובה תיאר את בעלי המלאכה הראשונים מקרב האשכנזים בירושלים, כתב עליו: 

הוא עבד גם עבור נוצרים ומוסלמים. לפי מסורת משפחתית סירב בסאן לבקשות המופתי לבצע תיקונים בהר הבית, בשל האיסור ההלכתי להיכנס למקום.

בספר "חזון ציון" מסופר שהוא בנה את "עמודי היסוד" של בית הכנסת החורבה וכן שתכנן "סולם חבלים" לשימוש הפועלים. הפועלים לא העזו לעלות בו עד שבאסאן, אז בשנות ה־60 לחייו, טיפס עליו והוכיח שהסולם חזק דיו.

ב-1840 הקים משה מונטפיורי את המבנה על קבר רחל. כאמור, מסופר שבסאן הכין את הדלת ואת המפתח הגדול לקבר, בהזמנת מונטיפיורי. שיטת הפתיחה הייתה סודית וידועה רק לגבאי המקום. הוא בנה דלת מעץ, מצופה בפסי מתכת לחיזוק. למנעול שהכין התאים שני מפתחות גדולים, בתוספת לשונית דקה מברזל שסייעה בפתיחה. המפתחות הופקדו בידי שמשי קבר רחל, ושמורים עד היום בידי משפחת מונזון האשכנזית ומשפחת בורלא הספרדית. בתחתית המנעול הנציח אליהו את שמו בכתובת: .

## לקריאה נוספת
*זהבה בן דב, "אליהו שלמה זלמן בן זאב באש'ס־בסאן ממגשימי צוואת הגר"א", בתוך: שמחה רז (עורך), קובץ הציונות הדתית ד, ירושלים תשס"ב, עמ' 386-378.

## קישורים חיצוניים
* *
* על כפות המנעול בקבר רחל - אליהו זלמן באסאן חרש אומן מן היישוב הישן, שרה ברנע, עת־מול 238, עמ' 10–11.

## הערות שוליים

קטגוריה:היישוב הישן
קטגוריה:אנשי עליות קדומות לארץ ישראל
קטגוריה:ירושלים: אישים
קטגוריה:נפחים יהודים
קטגוריה:יהודים הקבורים בהר הזיתים: חלקת הפרושים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1800
קטגוריה:ארץ-ישראלים שנפטרו ב-1882
שומר גבולות (כרב"ם)

**שומר גבולות** (בראשי תיבות: **שג"ב**) הוא כלי רכב בלתי מאויש (כרב"ם) הנמצא בשירות צה"ל. הרכב מבוסס על טנדר פורד F-350 מסחרי עליו הותקנו מערכות שליטה מרחוק, מערכות תצפית ומערכות קשר. השליטה ברכב נעשית מתוך חמ"ל מרוחק המאויש על ידי 2 אנשי צוות – נהג ואחראי אמצעי התצפית. בעת הצורך, השג"ב יכול לנהג את עצמו גם באופן אוטונומי, לנווט בשטח ולעקוף מכשולים. בעתיד תותקן עליו מערכת נשק שתאפשר לו לבצע ירי מדויק מרחוק. השג"ב נמצא כיום בשירות צה"ל ומבצע סיורי בט"ש על ציר הוברס, גדר המערכת עם רצועת עזה, והחליף את הגארדיום בתפקיד זה.

## ראו גם
* אוונגרד (כלי רכב בלתי מאויש)
* גארדיום
*רובוט יגואר
*RoBattle

## קישורים חיצוניים
* 
* סא"ל (מיל') מקסי י' בלום, רכב קרבי יבשתי בלתי מאויש – שרידות, מבצעיות ורצף לחימה, מתוך אתר "מערכות", 18.07.2022

קטגוריה:כלי רכב בלתי מאוישים
קטגוריה:כלי רכב צבאיים
קטגוריה:אמצעי לחימה ישראליים
עצם האף

ממוזער|עצם האף
**עצם האף** היא אחת משתי עצמות מלבניות קטנות, השונות מאדם לאדם בגודלן ובצורתן**.** שתי עצמות האף ניצבות זו לצד זו ומתחברות ליצירת גשר האף. עצמות אלו משמשות כקבצים מצורפים לרקמות הסחוס שיוצרות את צורת האף. לכל אחת מעצמות האף יש שני משטחים וארבעה גבולות.

## מבנה
המשטח החיצוני של האף, הוא קמור (מתעקם כלפי חוץ) ומכוסה במדחס הנחיר ובשריר הפרוצרוס. במרכז משטח האף יש חור שדרכו עובר וריד קטן. המשטח הפנימי של עצם האף הוא קעור ונע כלפי מטה. יש בו תעלה המאפשרת לאחד את הפיצולים של עצב הנקרא עצב נוססילרי.

## שבר בעצם האף
שברים בעצמות האף הם הנפוצים מבין השברים בעצמות הפנים. על-פי מספר מחקרים רטרוספקטיביים, שברים בעצמות האף מהווים כ-50% מכלל שברי הפנים. המטופל הטיפוסי הוא גבר בן 15-30 שנים שהיה מעורב בקטטה, נפל או נפגע בתאונת דרכים.

קירות האף, לרוחב האף, כוללים כל אחד שלושה זוגות של עצמות קטנות, דקות ודמויות צדף: העליון, הבינוני ואחת מקונכיות האף הנחות, אשר יוצרים את המסגרת הרזה של עצם הקונכייה. לרוחב מבנים מעוקלים אלה שוכב הקיר המדיאלי של הסינוס בלסת העליונה.

כ-80% משברי האף מתרחשים בין החלקים הדיסטליים הסמיכים יותר והדקים יותר של עצמות האף. למרות שגורם חזיתי יכול לגרום לשברים בעצמות האף, השפעות לרוחב שכיחות יותר. פציעות השפעה רוחביות אלו גורמות בדרך כלל לשקע של אחת מעצמות האף ועלולות לגרום תזוזה לרוחב של עצם האף הנגדי.

### אבחון שבר בעצם האף
* רוב השברים באף מאובחנים על ידי היסטוריה ובדיקה גופנית.
* ההיסטוריה כוללת בדרך כלל טראומה קיימת, אשר יכולה להיות מלווה בדימום מהאף. הדימום נפסק בדרך כלל עוד לפני הפנייה לאיש מקצוע.
* בדרך כלל אפשר להבחין בנפיחות מעל גשר האף ושינוי במראה או בצורת האף.
* ממצאי בדיקה גופנית כוללים נפיחות בגשר האף וסטייה גסה של עצמות האף.
* צילומי רנטגן רגילים אינם מועילים באבחון או בניהול של שברים באף לפציעת אף מבודדת.
* טומוגרפיה ממחושבת של עצם האף מועילה אם יש קשר לשברי פנים.
* יש להשוות את הצורה החיצונית של האף למצבה טרם החבלה כדי לקבוע, אילו תמרונים דורשים תיקון כדי לשחזר את המראה של המטופל.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
אף